Oficiālais Vēstnesis L 134 , 22/05/2002 Lpp. 0005 - 0008



Komisijas Regula (EK) Nr. 839/2002 (2002. gada 21. maijs), ar ko groza Regulu (EK) Nr. 2090/98 par Kopienas zvejas kuģu reģistru EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 20. decembra Regulu (EEK) Nr. 3760/92, ar ko izveido Kopienas sistēmu zvejniecībai un akvakultūrai [1], kurā jaunākie grozījumi izdarīti ar Regulu (EK) Nr. 1181/98 [2], un jo īpaši tās 13. pantu, tā kā: (1) Kopējās zivsaimniecības politikas nolūkā būtu jāuztur tāda pastāvīgi atjaunināta datu bāze par Kopienas zvejas flotē esošo kuģu raksturīgajām iezīmēm, kas veido Regulā (EK) Nr. 2090/98 [3] paredzēto Kopienas zvejas kuģu reģistru. (2) Dalībvalstīm jāuzrauga to datu kvalitāte, kurus nosūta Komisijai ievietošanai minētajā datu bāzē. (3) Datu bāzē būtu jāapvieno informācija par zvejas licencēm, kuras izsniegtas saskaņā ar Padomes 1993. gada 20. decembra Regulu (EK) Nr. 3690/93, ar ko izveido Kopienas sistēmu, ar kuru paredz noteikumus attiecībā uz zvejas licencēs obligāti iekļaujamo informāciju [4]. (4) Datu bāzei jāiekļauj informācija, kas prasīta saskaņā ar divpusējiem zvejniecības nolīgumiem starp Kopienu un trešām valstīm. (5) Datu bāzē jāievieto arī papildu informācija, lai pildītu Kopienas starptautiskās saistības attiecībā uz datu apmaiņu ar Apvienoto Nāciju Organizācijas Pārtikas un lauksaimniecības organizāciju saskaņā ar Padomes 1996. gada 25. jūnija Lēmumu 96/428/EK par Kopienas pievienošanos Nolīgumam, lai veicinātu starptautisko saglabāšanas un apsaimniekošanas pasākumu ievērošanu uz tāljūrā esošiem zvejas kuģiem [5]. (6) Tādēļ būtu jāgroza Regula (EK) Nr. 2090/98. (7) Šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2090/98 ar šo groza šādi: 1. Iekļauj šādu 3.a pantu: "3.a pants Regulas (EK) Nr. 839/2002 I pielikumā noteikto informāciju jāiesniedz Komisijai ne vēlāk kā 2002. gada 31. decembrī attiecībā uz kuģiem, kuriem ir zvejas licence un kuru kopējais garums ir 15 metri vai vairāk vai kuriem attālums starp perpendikuliem ir 12 metri vai vairāk. Kuģiem, kam ir zvejas licence un kuru kopējais garums ir mazāks nekā 15 metri vai kuriem attālums starp perpendikuliem ir mazāks nekā 12 metri, pēdējais termiņš informācijas nosūtīšanai ir 2003. gada 31. decembris." 2. Regulas 5. pantu aizstāj ar šādu: "5. pants Komisija to informāciju par zvejas kuģiem, ko dalībvalstis tai nosūtījušas saskaņā ar šo regulu, reģistrē datu bāzē, kura veido reģistru, saskaņā ar tās atbilstību šīs regulas pielikumiem. Dalībvalstis var piekļūt reģistra datiem par savu floti." 3. Iekļauj šādu 5.a pantu: "5.a pants Kuģi identificē unikālā veidā, piešķirot tam iekšēju numuru, kas definēts šīs regulas I pielikumā. Šo numuru uz visiem laikiem piešķir, kad kuģi pirmoreiz reģistrē valsts reģistrā. Pēc tam to nedz pārveido, nedz piešķir citam kuģim, pat ja kuģi nodod vai pieņem no citas dalībvalsts, iznīcina, ja tas pārstāj būt par zvejas kuģi vai ja to pārraksta citam īpašniekam." 4. Minētās regulas I līdz V pielikumu groza saskaņā ar šīs regulas pielikumu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. maijā Komisijas vārdā — Komisijas loceklis Franz Fischler [1] OV L 389, 31.12.1992., 1. lpp. [2] OV L 164, 9.6.1998., 1. lpp. [3] OV L 266, 1.10.1998., 27. lpp. [4] OV L 341, 31.12.1993., 93. lpp. [5] OV L 177, 16.7.1996., 24. lpp. -------------------------------------------------- PIELIKUMS 1.2.3.4.5. Regulas (EK) Nr. 2090/98 pielikumus groza šādi:Regulas I pielikumā tabulai ar nosaukumu "Paziņojamo datu definīcija un ieraksta apraksts" pievieno šādu tekstu: +++++ TIFF +++++ Regulas II pielikumu papildina šādi: +++++ TIFF +++++ Regulas III pielikumu papildina šādi: +++++ TIFF +++++ Regulas IV pielikumu papildina šādi: +++++ TIFF +++++ Regulas V pielikumu papildina šādi: +++++ TIFF +++++ --------------------------------------------------